Pravo na njegu i pomoć – procedura za ostvarivanje prava

Šta je **njega i pomoć** i ko ima pravo da je ostvari?

Pravo na njegu i pomoć je jedno od prava koja spadaju u *domen osnovnih materijalnih davanja iz socijalne zaštite*, po Zakonu o socijalnoj i dječijoj zaštiti.

Pravo na njegu i pomoć, u javnosti je poznatije kao „tuđa njega i pomoć ili tuđa njega“.

Sva prava po ovom zakonu, pa tako i pravo na njegu i pomoć, može ostvariti *crnogorski državljanin sa prebivalištem na teritoriji države*, kao i *lice koje ima status stranca sa odobrenim privremenim boravkom ili stalnim nastanjenjem u državi,* u skladu sa posebnim zakonom.

U postupku za ostvarivanje prava po ovom zakonu *primjenjuju se odredbe Zakona o opštem upravnom postupku*. Dakle, saslušanje stranke, utvrđivanje činjenica,, i rokovi za postupanje po zahtjevu, kao i rokovi za postupak žalbe se primjenjuju po Zakonu o opštem upravnom postupku.

Pravo na dodatak za njegu i pomoć ima osoba kojoj je zbog tjelesnih, mentalnih, intelektualnih ili senzornih oštećenja ili promjena u zdravstvenom stanju neophodna njega i pomoć da bi imalo obezbijeđen pristup zadovoljavanju potreba.

Pravo na dodatak za njegu i pomoć može ostvariti pojedinac pod uslovom da ovo pravo nije ostvario u skladu sa drugim zakonima i da nije korisnik prava na ličnu invalidninu u skladu sa ovim zakonom.

Ovo znači da pravo na njegu i pomoć ne ostvaruju samo osobe s invaliditetom nego i osobe koje imaju trajna oboljenja/bolesti, ali da ga ne mogu ostvariti korisnici lične invalidnine (u skladu s izmjenama Zakona iu 2017.)

Takođe, u skladu s nnavedenim izmjenama u slučaju da ste bili korisnik dodatka za njegu i pomoć ii istovremeno lične invalidnine, Centar za socijalni rad Vam je ukinuo pravo na dodatak za njegu i pomoć, odnosno kako to u institucijama navode spojio dva navedena prava u ličnu invalidninu.

Pravo na dodatak za njegu i pomoć možete ostvariti u skladu sa Zakonom o socijalnoj i dječijoj zaštiti u slučaju da ovo pravo nijeste ostvarili ranije po Zakonu o penzijsko-invalidskom osiguranju.

Ukoliko ste ovo pravo ostvarili u skladu i po procedure propisanoj Zakonom o socijalnoj i dječijoj zaštiti iznos prava je 65,35 eura mjesečno.

Pravo na njegu i pomoć Vam se *ukida ukoliko se smjestite u ustanovu socijalne i dječije zaštite duže od 60 dana od dana smještaja*, pod uslovom da su smještaj i ishrana obezbijeđeni na teret tih organa.

U slučaju da ste u postupku ostvarivanja prava na materijalno obezbjeđenje porodice (MOP) pravo na njegu i pomoć se neće uračunavati u mjesečne prihode čiji iznos bi predstavljao ograničenje za ostvarivanje ovog prava.

U postupku ostvarivanja prava na njegu i pomoć ste dužni da iznosite i dostavljate istinite informacije i podatke.

Koja je procedura za ostvarivanje prava?

*Zahtjev za ostvarivanje prava* na njegu i pomoć, uz prateću dokumentaciju, podnosite *Centru za socijalni rad u Vašoj opštini.*

Zahtjev se podnosi *na obrascu koji je sastavni dio ove procedure,* a možete ga dobiti i u Centru za socijalni rad, ili preko internet stranice Ministarstva rada i socijalnog staranja, link, Biblioteka, podlink Obrasci.

Prilikom podnošenja zahtjeva potpisujete *izjavu* da ste saglasni da centar može da izvrši uvid u sve podatke od značaja za ostvarivanje prava u skladu sa Zakonom i propisima kojima se uređuje zaštita podataka o ličnosti.

**Pravo na njegu i pomoć ostvaruje se na osnovu dokaza i neposrednog uvida**. Dakle, Komisija Centra za socijalni rad je dužna da Vas pozove „na saslušanje“ i utvrdi činjenice na osnovu razgovora i dostavljene dokumentacije, koju ste priložili uz Zahtjev.

Prateća dokumentacija je obavezna kao važan dokaz u postupku utvrđivanja prava na njegu i pomoć. Ovdje se, prije svega, misli **na lična i medicinska dokumenta**, ili *Rješenje o procjeni stepena invaliditeta, Rješenje o usmjeravanju u proces obrazovanja, Rješenje o pravu na ličnu invalidninu ili neko drugo Rješenje kojim se potvrđuje Vaš status.*

Bliži uslovi za ostvarivanje njege i pomoći, obrazac zahtjeva, kao i sadržaj i obrazac nalaza i mišljenja centra za socijalni rad propisani su *Pravilnikom o bližim uslovima za ostvarivanje osnovnih materijalnih davanja iz socijalne zaštite*.

Koje su medicinske indikacije prepoznate kao osnov za ostvarivanje prava na njegu i pomoć?

Medicinske indikacije za ostvarivanje prava na dodatak za njegu i pomoć propisane su Pravilnikom o medicinskim indikacijama za ostvarivanje prava na materijalno obezbjeđenje, dodatka za njegu i pomoć, ličnu invalidninu i naknadu zarade za rad
sa polovinom punog radnog vremena.

**Medicinske indikacije za ostvarivanje dodatka za njegu i pomoć su:**

 *1. Oštećenja lokomotornog sistema:*

 1) Eksartikulacija noge u kuku 80%;

 2) Gubitak obije potkoljenice s kratkim ili zgrčenim patrljcima neprikladnim za proteze 100%;

 3) Gubitak jedne ruke i jedne noge ili potpuna neupotrebljivost jedne ruke i jedne noge 100%;

 4) Atlantoaksijalna dislokacija kao komplikacija reumatoidnog artritisa 80-100% (prema reumatološko neurološkom statusu);

 5) Ankiloza svih prstiju šake, ako su takve promjene u nepovoljnom položaju 90 %.

 *2. Oštećenja i bolesti centralnog i perifernog nervnog sistema:*

 1) Epilepsija s učestalim napadima i težim psihičkim promjenama bolnički evidentirane 90% (EEG,CT/NMR, neuropsihologijsko testiranje od strane neurologa,psihijatra i psihologa);

 2) Najteži slučajevi bulbarne paralize 100 %;

 3) Potpuna motorna oduzetost jedne strane tijela – hemiplegija 100%;

 4) Paraplegija 100 %;

 5) Kvadriplegija 90 %;

 6) Brahijalna diplegija 100%;

 7) Cerebralna paraliza s ataksijom /osoba nepokretna 100 %;

 8) Cerebralna paraliza s diparezom/osoba nepokretna 100%;

 9) Multipla skleroza - EDDS 6,5-10 100%;

 10) Urođene malformacije centralnog nervnog sistema teškog stepena (EEG,CT/NMR, neuropsihologijsko testiranje od strane neurologa, psihijatra, psihologa) 100% prema neurološkom i psihičkom statusu.

 *3. Duševne bolesti i psihički poremećaji:*

 1) Trajni poremećaji ličnosti nakon vaskularnih ili drugih oštećenja centralnog nervnog sistema prema težini kognitivnih oštećenja teškog stepena, potvrđeno CT ili MR mozga sa teškim atrofijama ili velikim brojem vaskularnih promjena, MMSE ocjena 7 i manje od 7, 100% (EEG,CT/NMR, neuropsihologijsko testiranje od strane neurologa, psihijatra, psihologa);

 2) Klinički utvrđeni mentalni poremećaji sa psihozom (shizofrenija, sumanuti i shizoafektivni poremećaj) sa stalno prisutnim simptomima koji dovode do izraženih poteškoća u obavljanju dnevne rutine, i izrazitih poteškoća u socijalnom funkcionisanju, uz redovno ambulantno liječenje u trajanju više od tri godine uz više hospitalizacija 100 %.

 *4. Oštećenja organa i organskih sistema:*

 1) Plućne fibroze s izraženim znacima trajnog opterećenja desnog srca 100%;

 2) Profesionalne pneumokonioze i profesionalne bronhijalne astme s trajnim oštećenjem respiratorne funkcije teškog stepena i sa izraženim znacima trajnog opterećenja desnog srca ako se neosporno dokaže da je oštećenje desnog srca posljedica profesionalne plućne bolesti 100%;

 3) Trajno smanjenje funkcije pluća sa znacima opterećenja desnog srca 100%;

 4) Gubitak jednog plućnog krila s promjenama na suprotnom hemitoraksu sa znacima opterećenja desnog srca 100%;

 5) Transplatacija pluća 100%.

 *5. Bolesti i oštećenja gastrointestinalnog sistema:*

 1) Suženje jednjaka uz potrebu stalnog bužiranja 90%;

 2) Trajne fistule široke, visoko na tankom crijevu, s teškim pojavama denutricije 100%;

 3) Trajna gastrostomija s poremećajem opšteg stanja 100%.

 *6. Oštećenja sluha i govora:*

 1) Gluvoća - gubitak sluha veći od 93 % po Fowleru s komunikacijskim teškoćama 100%;

 2) Obostrano teško oštećenje sluha od 90 % do 93% po Fowleru s komunikacijskim teškoćama 90%;

 3) Afazija s aleksijom, agrafijom i akalkulijom ( moždani udar, tumori mozga i infekcije) globalna afazija 100%;

 4) Poremećaji komunikacije kod traumatskih oštećenja (komunikacijski poremećaji osoba u vegetativnim stanjima) 100%;

 5) Neurodegenerativni jezično - govorni poremećaji (kod miješanih demencija) 80%.

 *7. Oštećenje vida:*

 1) Potpuna paraliza sva tri živca pokretača oka na oba oka s obostranom kompletnom ptozom obrva 100%;

 2) Gubitak oba oka, potpuni gubitak vida oba oka ili vrlo veliko smanjenje vida (manje od 0.05) 100%;

 3) Gluvosljepoća (težina I) 90%.

 *8. Bolesti oštećenja srca i krvnih sudova:*

 1) NYHA IV;

 2) Stanje poslije transplatacije srca ili srca i pluća.

 *9. Neoplazme:*

 - Zloćudne neoplazme limfnog i hematopoeznog tkiva dječije dobi 100%.

Sve propisane medicinske indikacije nijesu oštećenja koja u sadejstvu s barijerama dovode do invaliditeta, već su neke od njih *promjene u zdravstvenom stanju*, koja takođe, u manjoj ili većoj mjeri, mogu prouzrokovati oštećenja ili trajna oboljenja organizma.

Na osnovu medicinskih indikacija i sami možete „utvrditi“ da li imate pravo na njegu i pomoć jer su one opisane u medicinskoj dokumentaciji koju posjedujete.

Rokovi?

*Centar za socijalni rad je dužan da donese i dostavi rješenje o zahtjevu za ostvarivanje prava na njegu i pomoć najkasnije u roku od 15 dana, a ako je potrebno sprovesti poseban ispitni postupak, u roku od 30 dana* od dana prijema uredno podnijetog zahtjeva, odnosno od pokretanja postupka po službenoj dužnosti.

Centar za socijalni rad je dužan da **donese pisano Rješenje kojim odobrava ili odbija pravo na njegu i pomoć.**

Ukoliko ste ostvarili pravo isplata naknade za njegu i pomoć počinje od prvog dana narednog mjeseca od podnošenja zahtjeva.

Kome i kako možete da se žalite?

O zahtjevu za ostvarivanje prava na njegu i pomoć u prvom stepenu rješava Centar za socijalni rad, kojem ste i podnijeli zahtjev.

Ukoliko Centar za socijalni rad odbije Vaš zahtjev, odnosno donese Rješenje kojim Vam ne priznaje pravo, imate pravo žalbe u roku od 15 dana.

*Žalbu protiv rješenja centra za socijalni rad podnosite Ministarstvu rada i socijalnog staranja*, koje rješava po Vašem zahtjevu u drugostepenom postupku, u roku od tri mjeseca od podnošenja zahtjeva. Ukoliko Ministarstvo ne odgovori u roku od tri mjeseca, imate pravo da se žalite Upravnom sudu zbog ćutanja administracije.

Takođe, ukoliko Ministarstvo rada i socijalnog staranja u drugom postupku potvrdi Rješenje Centra za socijalni rad kojim ste nezadovoljni imate pravo da se žalite Upravnom sudu u roku od mjesec dana.

Ukoliko dođete do postupka žalbe, odnosno Centar za socijalni rad odbije Vaš zahtjev i proglasi ga neosnovanim možete se obratiti Udruženju mladih sa hendikepom Crne Gore kako bismo Vas zastupali u daljem postupku, uz Vaše punomoćje.

U tom slučaju, ukoliko nam se obratite, za Vas je ovaj proces dalje besplatan.

\*Izradu ove procedure podržao je Telenor Crna Gora/Telenor Fondacija. Procedura je ažurirana 2018.

Broj podneska \_\_\_\_\_\_\_\_\_\_\_\_\_\_ Centru za socijalni rad \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Z-DNJP

**ZAHTJEV ZA OSTVARIVANJE PRAVA NA DODATAK ZA NJEGU I POMOĆ**

|  |
| --- |
| **LIČNI PODACI** |
| **Prezime, ime roditelja i ime**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Pol** [ ]  M [ ]  Ž **JMBG** [ ] [ ] [ ] [ ] [ ] [ ] [ ] [ ] [ ] [ ] [ ] [ ] [ ]  |
| **Mjesto rođenja** \_\_\_\_\_\_\_\_\_\_\_\_\_\_\_\_\_\_ **Opština** \_\_\_\_\_\_\_\_\_\_\_ **Datum rođenja ­­­­­­­­­­­­­­**\_\_\_\_\_\_\_\_\_\_\_\_\_\_  |
| **Ulica, broj, opština, mjesna zajednica** |
| **Prebivalište** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Boravište**  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Telefon** | telefon \_\_\_\_\_\_\_\_\_\_\_\_\_\_\_\_\_\_\_ mobilni \_\_\_\_\_\_\_\_\_\_\_\_\_\_\_\_\_\_\_\_\_\_\_\_ email \_\_\_\_\_\_\_\_\_\_\_\_\_\_\_\_ |
| **Državljanstvo** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Etnička pripadnost** \_\_\_\_\_\_\_\_\_\_\_\_\_\_\_\_\_\_\_ |
| **U porodici živi \_\_\_\_\_\_\_\_\_\_\_\_\_ članova** |
| **Podaci o članovima porodice korisnika/ podnosioca zahtjeva** |
| **Prezime i ime** | **Srodstvo/****odnos** | **JMBG** | **Zanimanje i stepen stručne spreme** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **Podaci o korisniku/ podnosiocu zahtjeva** |
| **Bračni status** [ ]  oženjen/ udata [ ]  neoženjen/neudata[ ]  razveden/razvedena [ ]  udovac/udovica [ ]  vanbračna zajednica |
| **Školska sprema** [ ]  bez škole [ ]  nepotpuna OŠ [ ]  OŠ [ ]  SSS [ ]  VS [ ]  VSS |
| **Zanimanje** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Radni status** [ ] zaposlen/a [ ] radno angažovan/a [ ]  nezaposlen/a [ ] penzioner/ka [ ] dijete (0-6) [ ]  dijete (7-14) [ ]  učenik/student (+15) [ ] nesposoban/na za rad [ ]  drugo \_\_\_\_\_\_\_\_\_\_\_\_\_\_\_\_\_\_\_ |
| **Zaposlenje**  [ ]  naziv poslodavca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [ ]  poljoprivrednik [ ]  samostalna djelatnost (upisati) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
| **Starateljstvo** [ ]  NE [ ] DA [ ]  starateljstvo opšte [ ] privremeno [ ] za poseban slučajStaralac [ ]  srodnik/drugo lice [ ] neposredno CSR [ ] drugo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Prezime i ime \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Adresa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Kontakt telefon/i: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Da li ste korisniklične invalidnine? [ ]  **NE**  [ ] **DA**  |
| **Poseban status** [ ]  bez posebnog statusa [ ]  stranac sa stalnim nastanjenjem[ ] stranac sa privremenim boravkom[ ]  raseljena i interno raseljena lica[ ]  drugo \_\_\_\_\_\_\_\_\_\_\_\_\_\_\_\_\_\_\_\_ |

|  |
| --- |
|  **DOKUMENTACIJA UZ ZAHTJEV**Podnosim zahtjev za dodatak za njegu i pomoć i uz zahtjev prilažem dokaze:□ lična karta□ izvod iz knjige rođenih□ medicinska dokumentacija (*navesti)* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_□ rješenje o usmjeravanju djece sa posebnim obrazovnim potrebama □ drugo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |